ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0255/97 υποβολή: Mark Watts (PSE) προς την Επιτροπή (7 Φεβρουαρίου 1997)

Θέμα: Μαθήματα οδήγησης από επαγγελματίες δασκάλους

Ενόψει του γεγονότος ότι η ασφάλεια των μεταφορών αποτελεί έναν από τους στόχους προτεραιότητας που θεσπίζονται στην Κοινή Πολιτική Μεταφορών (COM(92) 494), και αναφορικά με τη νέα κοινοτική οδηγία περί άδειας οδήγησης η οποία άρχισε να ισχύει στο ΗΒ τον Ιανουάριο του 1997, θα μπορούσε η Επιτροπή να αναφέρει:

1. Ποιά κράτη μέλη προβλέπουν για κάθε μαθητευόμενο οδηγό μαθήματα οδήγησης μόνον από επαγελματίες δασκάλους;

2. Τί μέτρα λαμβάνει η Επιτροπή, εάν λαμβάνει, για να ενθαρρύνει τα κράτη μέλη να προωθήσουν μια πολιτική μόνο επαγγελματικών μαθημάτων οδήγησης;

Απάντηση του κου Kinnock εξ ονόματος της Επιτροπής (21 Μαρτίου 1997)

1. Η Επιτροπή γνωρίζει ότι μόνο ένα κράτος μέλος (η Γερμανία) απαιτεί κάθε μαθητευόμενος οδηγός να παίρνει επαγγελματικά μαθήματα οδήγησης (σε σχολές οδήγησης).

2. Η οδηγία 91/439/ΕΟΚ ((EE L 237, 24.8.1991. )) του Συμβουλίου για την άδεια οδήγησης καθορίζει τα ελάχιστα κριτήρια για την έκδοση άδειας οδήγησης, συμπεριλαμβανομένων των ελαχίστων απαιτήσεων για τις θεωρητικές και πρακτικές εξετάσεις οδήγησης.

Εντούτοις, ο τρόπος με τον οποίο θα εξασκούνται οι υποψήφιοι οδηγοί επαφίεται στα κράτη μέλη. Η Επιτροπή δεν έχει επί του παρόντος σχέδια για την προώθηση αποκλειστικά του επαγγελματικού μαθήματος οδήγησης.
ΓΡΑΠΤΗ ΕΡΩΤΗΣΗ E-0313/97 υποβολή: Michθle Lindeperg (PSE) προς το Συμβούλιο (14 Φεβρουαρίου 1997)

Θέμα: Πολιτική του Συμβουλίου σχετικά με το δικαίωμα του ασύλου

Η ανάγκη να εναρμονιστούν οι διαδικασίες στο θέμα του ασύλου έχει αναγνωρισθεί ομοφώνως.

Αποφάσεις έχουν ήδη ληφθεί, μεταξύ άλλων για τις «προδήλως αβάσιμες αιτήσεις», την έννοια των «ασφαλών τρίτων χωρών», τις «ελάχιστες εγγυήσεις σε θέματα ασύλου», την «εναρμονισμένη εφαρμογή του όρου πρόσφυγας κατά την έννοια του άρθρου 1Α της σύμβασης της Γενεύης»...

Οι αποφάσεις αυτές, όμως, έχουν δύο κοινά χαρακτηριστικά:

- Το περιεχόμενό τους είναι σχεδόν αποκλειστικά κατασταλτικό.

- Τα χρησιμοποιούμενα νομικά μέσα είναι συχνά αναποτελεσματικά επειδή δεν είναι δεσμευτικά.

Τα αποτελέσματα είναι εύγλωττα:

- Ο αριθμός των αιτήσεων έχει περιοριστεί σημαντικά, παράλληλα δε παρουσιάζει κάθετη πτώση το ποσοστό αναγνώρισης του καθεστώτος του πρόσφυγα.

- Ως εκ τούτου, πολλαπλασιάζονται οι δραματικές ανθρώπινες περιπτώσεις και αυτό ισχύει κυρίως για τα άτομα που διώκονται από μη κρατικές ομάδες (πρβλ.: Σομαλούς, Αλγερινούς και Λιβέριους στη Γαλλία).

Σε τέτοιο βαθμό, μάλιστα, που οι πρόσφατες αποφάσεις των ευρωπαϊκών και εθνικών δικαστηρίων αποδοκίμασαν τα μέτρα που έλαβαν τα κράτη μέλη:

- Η έκθεση της Ευρωπαϊκής Επιτροπής των Δικαιωμάτων του Ανθρώπου, της 15.10.1996, εξετάζει τρεις περιπτώσεις στις οποίες ενέχονται το Ηνωμένο Βασίλειο, η Αυστρία και η Γαλλία. Αν τα επιχειρήματά της επιβεβαιωθούν από το Δικαστήριο, θα δοθεί μεγαλύτερη προστασία στους αιτούντες άσυλο οι οποίοι διαφεύγουν τη δίωξη από μη κρατικές ομάδες.

- Η απόφαση της 18ης Δεκεμβρίου 1996 του Συμβουλίου Επικρατείας της Γαλλίας αμφισβητεί την ερμηνεία που έδωσε η Γαλλία στις «προδήλως αβάσιμες αιτήσεις» και στην έννοια των «ασφαλών τρίτων χωρών» αρνούμενη παράλληλα την επιχειρηματολογία της Διοίκησης η οποία βασίζεται στις αποφάσεις του Λονδίνου του 1992 για το λόγο ότι «στερούνται κανονιστικής αξίας».

Θα αναμείνει το Συμβούλιο να πολλαπλασιαστούν οι δικαστικές αυτές αποφάσεις και να το περιάγουν σε δυσχερή θέση ή θα αναλάβει πρωτοβουλία εγκρίνοντας δεσμευτικές αποφάσεις ώστε να διασφαλίσει την προστασία στην ΕΕ, με μια μορφή που θα πρέπει να καθοριστεί των προσώπων που πραγματικά διώκονται, ακόμη και αν η δίωξή τους δεν προέρχεται από κρατικές αρχές;

Απάντηση (30 Μαΐου 1997)

Η Συνθήκη της Ευρωπαϊκής Ενωσης επιβεβαιώνει τη σταθερή προσήλωση των κρατών μελών της Ευρωπαϊκής Ενωσης στη Σύμβαση της Γενεύης. Οι αποφάσεις του Συμβουλίου στις οποίες αναφέρεται η Αξιότιμη Κυρία Βουλευτής, στεχεύουν απλώς και μόνον στην αποσαφήνιση της ερμηνείας της Σύμβασης της Γενεύης. Η υποστηριζόμενη ως προς της διώξεις που ασκούνται από μη κρατικές ομάδες αναπτύσσεται στην από 4.3.1996 κοινή θέση του Συμβουλίου ((ΕΕ L 63 της 13.3.1996. )), η οποία δεν αποκλείει το ενδεχόμενο ευρύτερης προστασίας από το κράτος μέλος.
ΓΡΑΠΤΗ ΕΡΩΤΗΣΗ E-0610/97 υποβολή: Marνa Estevan Bolea (PPE) προς την Επιτροπή (27 Φεβρουαρίου 1997)

Θέμα: Πρόγραμμα Auto Oil

Ποιο είναι το ύψος των πόρων που δαπάνησε η Επιτροπή για την ανάθεση σε τρίτους εργασιών σχετικά με την προετοιμασία και κατάρτιση του προγράμματος Auto Oil;

Θα μπορούσε να μας παράσχει έναν αναλυτικό πίνακα του εν λόγω κόστους ανά δραστηριότητα;

Απάντηση της Κας Bjerregaard εξ ονόματος της Επιτροπής (17 Απριλίου 1997)

Η Επιτροπή έχει συνάψει συμβάσεις για την εκτέλεση των ακόλουθων έργων (σε ECU):

>TABLE>

Έχουν επίσης εκτελεσθεί ή ανατεθεί σε τρίτους και άλλες εργασίες από τη βιομηχανία, ιδίως το ευρωπαϊκό πρόγραμμα για τις εκπομπές, τα καύσιμα και την τεχνολογία κινητήρων, που κατάρτισαν από κοινού οι Acea και Europia ((COM(96) 248 ))
ΓΡΑΠΤΗ ΕΡΩΤΗΣΗ E-1018/97 υποβολή: Josι Apolinαrio (PSE) προς την Επιτροπή (19 Μαρτίου 1997)

Θέμα: Περιοχές ειδικής προστασίας - Πορτογαλία

Μπορεί η Επιτροπή να μου γνωστοποιήσει τον κατάλογο των περιοχών ειδικής προστασίας στην Πορτογαλία, σύμφωνα με την Οδηγία 79/409/ΕΟΚ; ((ΕΕ L 103 της 25.4.1979, σελ. 1. ))

Απάντηση της κας Bjerregaard εξ ονόματος της Επιτροπής (22 Απριλίου 1997)

Η Επιτροπή διατηρεί κατάλογο όλων των ζωνών ειδικής προστασίας, που κατατάσσονται από τα κράτη μέλη και κοινοποιούνται επισήμως στην Επιτροπή. Ο κατάλογος για την Πορτογαλία, που αφορά 36 τοποθεσίες, διαβιβάζεται απευθείας στο Αξιότιμο Μέλος και στη Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0545/97 υποβολή: Johanna Maij-Weggen (PPE) προς την Επιτροπή (21 Φεβρουαρίου 1997)

Θέμα: Φόβοι ότι θα εγκριθεί η κατεδάφιση των μνημείων του «St. Paul's Hill» κοντά στην Ιερουσαλήμ

Η ισραηλινή κυβέρνηση έχει προβεί στην έναρξη διαδικασίας για την κατεδάφιση των μνημείων τουριστικού ενδιαφέροντος στο όρος Abu Ghoneim (γνωστό και ως St Paul's Hill») Πηγής του Αγίου Θεοδώρου, ερειπίων του ναού Αγίου Λουκά και ερειπίων της Μονής Ναυτών ώστε να ανοικοδομηθεί ο εβραϊκός οικισμός Har Homa.

Πρόκειται για την κατεδάφιση μνημείων ιστορικής σημασίας για τους Παλαιστίνιους χριστιανούς.

Προτίθεται η Επιτροπή να ασκήσει πίεση προς την Ισραηλινή κυβέρνηση ώστε να επανεξετάσει η τελευταία το θέμα διατηρήσεως αυτού του σημαντικού ιστορικού χώρου και ανοικοδομήσεως του νέου αυτού οικισμού;

Απάντηση του κ. Marin εξ ονόματος της Επιτροπής (8 Απριλίου 1997)

Οι δραστηριότητες εγκατάστασης του Ισραήλ στα κατεχόμενα εδάφη αποτελούν σοβαρή παραβίαση του διεθνούς δικαίου. Η Επιτροπή είναι αντίθετη με κάθε μονομερή δράση που μεταβάλει το status quo της Ιερουσαλήμ και έτσι βλάπτει το αποτέλεσμα των τελικών διαπραγματεύσεων μεταξύ του Ισραήλ και των Παλαιστινίων. Ως εκ τούτου ο αντιπρόσωπος της Επιτροπής και oι πρέσβεις όλων των κρατών μελών που εκπροσωπούνται στην Ιερουσαλήμ, καθιέρωσαν μία ομάδα παρακολούθησης των δραστηριοτήτων εποικισμού της Δυτικής Όχθης, της λωρίδας της Γάζας και των κατεχομένων εδαφών από το Ισραήλ.

Η Επιτροπή παρακολουθεί την κατάσταση στενά. Η πιό ανησυχητική πτυχή των νέων δραστηριοτήτων εποικισμού βρίσκεται στο γεγονός ότι αποτελεί έναν από τους τελευταίους κρίκους της αλυσίδας εποικισμού που αναπτύσσεται γύρω από την Ιερουσαλήμ, η οποία θα αποκλείσει την Ανατολική Ιερουσαλήμ από την κοινωνική ζωή των Παλαιστινίων και από την οικονομική δραστηριότητα της υπόλοιπης Δυτικής Όχθης. Το σχέδιο κατασκευής του Jabal Abu Gnoheim/Har Homa θα οδηγήσει στο κλείσιμο της μοναδικής οδού που συνδέει τη Βηθλεέμ με την Ιερουσαλήμ και θα αποκόψει τη Βηθλεέμ και τα γειτονικά χωριά από την Ιερουσαλήμ.

Η Επιτροπή ανησυχεί βεβαίως με την καταστροφή παλαιών χριστιανικών μνημείων που θα οφείλεται στα έργα αυτά. Η αποψίλωση του Mont-Saint-Pol (Abu Gnoheim) της φαίνεται ιδιαίτερα ανησυχητική σε μία περιοχή όπου τα δάση είναι σπάνια.

Οι αρχές του Ισραήλ γνωρίζουν καλά τη σημασία που δίδει η Ένωση στον αυστηρό σεβασμό του διεθνούς δικαίου. Η Επιτροπή, σε πλήρη συντονισμό με τα κράτη μέλη, λαμβάνει κάθε ευκαιρία που της προσφέρεται από τις τακτικές επαφές της με τις αρχές του Ισραήλ για να επαναλάβει την αντίθεσή της με τις υπάρχουσες ή προβλεπόμενες εγκαταστάσεις στα κατεχόμενα εδάφη. Συνεχίζει να ζητά την παύση κάθε νέας κατασκευής ειδικότερα στην Ιερουσαλήμ και στα περίχωρά της. Η θέση της Ένωσης για το σχέδιο του Abu Ghoneim/Har Homa διατυπώθηκε σαφώς στη δήλωσή της της 26ης Φεβρουαρίου 1997 καθώς και στο ψήφισμα που υποστήριξαν τα δεκαπέντε κράτη μέλη,το οποίο υιοθέτησαν τα Ηνωμένα Έθνη στις 13 Μαρτίου 1997.
ΓΡΑΠΤΗ ΕΡΩΤΗΣΗ E-0889/97 υποβολή: Graham Watson (ELDR) προς την Επιτροπή (12 Μαρτίου 1997)

Θέμα: Παραβιάσεις των ανθρωπίνων δικαιωμάτων στο Μπαχρέϊν

Τι μέτρα προτίθεται να λάβει η Επιτροπή για τις παραβιάσεις των ανθρωπίνων δικαιωμάταων από την Κυβέρνηση του Μπαχρέϊν, ειδικότερα από το Κρατικό Δικαστήριο Ασφαλείας του Μπαχρέϊν, όπως έχουν επανειλημμένα καταγγείλει αρκετές διεθνείς οργανώσεις ανθρωπίνων δικαιωμάτων 7 συγκεκριμένα δε τι πρόκειται να πράξει σχετικά με την υπόθεση Shaikh al-Jamri, τον άτυπο αρχηγό του Ισλαμιστικού Απελευθερωτικού Κινήματος του Μπαχρέϊν, ο οποίος φυλακίσθηκε επί ένα έτος χωρίς να έχει δικασθεί;

Απάντηση του κ. Marin εξ ονόματος της Επιτροπής (14 Απριλίου 1997)

Η Επιτροπή συμμερίζεται τις ανησυχίες του Αξιότιμου Μέλους σχετικά με τις προαναφερόμενες καταστρατηγήσεις των δικαιωμάτων του ανθρώπου στο Μπαχρέιν.

Η Επιτροπή θα ήθελε επίσης να παρατηρήσει ότι η κατάσταση στο Μπαχρέιν επιδεινώθηκε λόγω σειράς σοβαρών τρομοκρατικών επιθέσεων κατά τις οποίες πολλά άτομα βρήκαν το θάνατο. Η Επιτροπή επαναλαμβάνοντας την πλήρη υποστήριξή της στο σεβασμό των βασικών ελευθεριών, καταδικάζει καθε μορφή τρομοκρατικής βίας.

Η Επιτροπή επανέλαβε συνεχώς την πλήρη υποστήριξή της για το σεβασμό των δικαιωμάτων του ανθρώπου και των βασικών ελευθεριών, θέματα τα οποία βρίσκονται στο επίκεντρο της εξωτερικής πολιτικής της Κοινότητας. Η Επιτροπή προτρέπει όλες τις χώρες, συμπεριλαμβανομένου του Μπαχρέϊν, να προωθήσουν τη δημοκρατία να προωθήσουν τα διεθνή μέσα που αφορούν τα δικαιώματα του ανθρώπου και να εφαρμόσουν πλήρως τις τις διατάξεις τους.

Η Επιτροπή προσδίδει ιδιαίτερη σημασία στην προώθηση των δικαιωμάτων του ανθρώπου στις χώρες του Συμβουλίου Συνεργασίας του Κόλπου (GCC). Στο πλαίσιο αυτό και με την ευκαιρία της πρόσφατης υπουργικής συνάντησης Κοινότητας - GCC, που πραγματοποιήθηκε στη Ooha, Qatar, στις 17 Φεβρουαρίου 1997, αμφότερα τα μέρη υπέγραψαν κοινή δήλωση στην οποία συμφωνούσαν ότι όλα τα δικαιώματα του ανθρώπου αποτελούν ενιαία παγκόσμια αρχή, η οποία δεν επιδέχεται εξαιρέσεις.
ΓΡΑΠΤΗ ΕΡΩΤΗΣΗ E-1007/97 υποβολή: Pierre Bernard-Reymond (PPE) προς την Επιτροπή (19 Μαρτίου 1997)

Θέμα: Δημιουργία ευρωπαϊκής υπηρεσίας εθελοντισμού για τους νέους στον ανθρωπιστικό τομέα

Σε ψήφισμα του Νοεμβρίου 1993 (Α3-0327/93 ((ΕΕ C 329 της 6.12.1993, σελ. 381. ))), το Ευρωπαϊκό Κοινοβούλιο είχε καλέσει την Επιτροπή να εξετάσει τα μέσα για τη δημιουργία και την οργάνωση μιας ευρωπαϊκής υπηρεσίας εθελοντών σε επίπεδο Ευρωπαϊκής Ένωσης.

Σε άλλο ψήφισμά του, του Σεπτεμβρίου 1995 (Β4-1127/95 ((ΕΕ C 269 της 16.10.1995, σελ. 232. ))), το Ευρωπαϊκό Κοινοβούλιο είχε επίσης καλέσει την Επιτροπή να εγκαινιάσει πειραματικά σχέδια προγραμμάτων ανταλλαγής εθελοντών σε διάφορους τομείς όπως ο τομέας της διεθνούς αλληλεγγύης.

Μπορεί να αναφέρει η Επιτροπή σε ποιο σημείο βρίσκεται το σχέδιο για τη συγκρότηση Ευρωπαϊκής Υπηρεσίας Εθελοντών στον τομέα των δραστηριοτήτων ανάπτυξης και ανθρωπιστικής βοήθειας;

Απάντηση της κ.Cresson εξ ονόματος της Επιτροπής (24 Απριλίου 1997)

Στις αρχές του 1996, με βάση τη θέση του προϋπολογισμού Β3-1011, η Ευρωπαϊκή Επιτροπή ξεκίνησε μια δοκιμαστική ενέργεια που αφορά την «εθελοντική ευρωπαϊκή υπηρεσία» για τους νέους με στόχο την προώθηση μιας διακρατικής «εθελοντικής υπηρεσίας» μέσα στην Κοινότητα καθώς και τη θεμελίωση της σταδιακής επέκτασης της ενέργειας αυτής σε τρίτες χώρες. Με βάση την αρχική εμπειρία της δοκιμαστικής ενέργειας, η Ευρωπαϊκή Επιτροπή υπέβαλε στο Συμβούλιο και στο Κοινοβούλιο το Δεκέμβριο του 1996 πρόταση για ένα πολυετές πρόγραμμα περί «εθελοντικής ευρωπαϊκής υπηρεσίας ((Έγγρ. COM (96) 610 ))».

Η πρόταση αυτή περιλαμβάνει ένα σκέλος που αφορά τις τρίτες χώρες, που έχει ως στόχο να επιτρέπει σε νέους μεταξύ 18 και 25 ετών να συμμετέχουν σε δραστηριότητες οι οποίες συμβάλλουν στο κοινό καλό και στην ανάπτυξη της τοπικής κοινότητας όσον αφορά τους τομείς της κοινωνίας, του περιβάλλοντος, ή του πολιτισμού μιας τρίτης χώρας, συμπεριλαμβανομένων των αναπτυσσόμενων χωρών. Όσον αφορά την εθελοντική υπηρεσία, δεν πρόκειται εκ των προτέρων για συνεργασία με στόχο την ανάπτυξη ή την ανθρωπιστική βοήθεια, αλλά μάλλον για την προώθηση της ενεργού συμμετοχής στα κοινά, της αλληλεγγύης και της διαπολιτισμικής κατανόησης.

Η δοκιμαστική ενέργεια βρίσκεται σήμερα σε στάδιο πλήρους εξέλιξης. Όσον αφορά τις τρίτες χώρες, τα προγράμματα τα οποία εγκρίθηκαν το 1996 επιτρέπουν σε 90 εθελοντές νέους να δραστηριοποιηθούν σε τοπικά προγράμματα σε 12 χώρες της Κεντρικής και της Ανατολικής Ευρώπης, της Μεσογείου, καθώς και της Λατινικής Αμερικής και της Αφρικής. Πιο λεπτομερής ενημέρωση σχετικά με τις ενέργειες σε τρίτες χώρες περιλαμβάνεται στην έκθεση δραστηριοτήτων η οποία αποστέλλεται απευθείας στον κ. βουλευτή καθώς και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0476/97 υποβολή: Carlos Robles Piquer (PPE) προς το Συμβούλιο (19 Φεβρουαρίου 1997)

Θέμα: Κίνα και Χογκ Κογκ

Το Ευρωπαϊκό Συμβούλιο του Δουβλίνου επιβεβαίωσε την υποστήριξή του «για τους αντιπροσωπευτικούς δημοκρατικούς θεσμούς οι οποίοι υπάρχουν σήμερα στο Χογκ Κογκ».

Η κινεζική κυβέρνηση ανακοίνωσε προσφάτως ότι δεν θα σεβαστεί τους εν λόγω θεσμούς. Τούτο επιβεβαιώθηκε και από τον νέο πολιτικό αρχηγό που εξέλεξε το Πεκίνο για να κυβερνήσει τη λεγόμενη «Ειδική Διοικητική Περιφέρεια» (SAR), δηλαδή το Χογκ Κογκ. Ο κ. Tung Chee-Hwa αντιπαρέθεσε τα ατομικά δικαιώματα στο κοινό συμφέρον, όπως αυτό θα ερμηνεύεται από τη μελλοντική εκτελεστική εξουσία.

Σκέπτεται το Συμβούλιο να αντιδράσει στην αναγγελθείσα αυτή παραβίαση των δικαιωμάτων των κατοίκων του Χογκ Κογκ εκ μέρους της Κίνας, όπως έπραξαν αμέσως οι κυβερνήσεις των ΗΠΑ και του Ηνωμένου Βασιλείου;

Απάντηση (16 Μαΐου 1997)

Ο Πρόεδρος του Συμβουλίου επανέλαβε τη θέση της Ε.Ε. για τη μετάβαση του Χογκ Κονγ και του Μακάο, όπως διατυπώνεται στα συμπεράσματα του Ευρωπαϊκού Συμβουλίου του Δουβλίνου, κατά τη διάρκεια της υπουργικής τρόικας της Ε.Ε. με τον Κινέζο υπουργό εξωτερικών Κιάν Κιτσέν στη Σιγκαπούρη στις 13 Φεβρουαρίου 1997. Η Ε.Ε. εξέφρασε την ανησυχία της για τις πρόσφατες κινήσεις του Πεκίνου να αφαιρέσει από τη Χάρτα Δικαιωμάτων της μελλοντικής ΕΑΠ (Ειδικής Αυτόνομης Περιοχής) μερικές από τις διατάξεις της που εγγυώνται βασικές δημοκρατικές ελευθερίες.
ΓΡΑΠΤΗ ΕΡΩΤΗΣΗ E-0864/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Ηλικιωμένοι και οικογένεια

Σχετικά με το κονδύλιο του προϋπολογισμού Β3-4104: Ενέργειες υπέρ των ηλικιωμένων και της οικογένειας, ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (25 Απριλίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ P-0396/97 υποβολή: Αγγέλα Κοκκόλα (PSE) προς το Συμβούλιο (6 Φεβρουαρίου 1997)

Θέμα: Επιβολή μέτρων από την Ευρωπαϊκή Ένωση σε τρίτες χώρες όσον αφορά το περιβάλλον

Με αφορμή απάντηση που δόθηκε από την Ευρωπαϊκή Επιτροπή, (στη γραπτή ερώτηση Ε-2979/96) ((ΕΕ C 105, 3.4.1997, 37. )) όσον αφορά την αδυναμία λήψης συγκεκριμένων μέτρων εκ μέρους της Επιτροπής (όπως η μελέτη περιβαλλοντικών επιπτώσεων σε έργα που προτίθενται να υλοποιήσουν χώρες τρίτες, γειτνιάζουσες της Ευρωπαϊκής Ένωσης, που χρηματοδοτούνται όμως απ' αυτήν και που επηρεάζουν άμεσα κράτος μέλος της Ένωσης, ερωτάται το Συμβούλιο αν προτίθεται να αναλάβει πρωτοβουλία ώστε να ξεπεραστεί η αδυναμία αυτή, δηλαδή από την μια πλευρά η Ένωση να λαμβάνει μέτρα και να θέτει αυστηρές προδιαγραφές στο εσωτερικό της όσον αφορά το περιβάλλον και από την άλλλη να μην έχει την δυνατότητα επιρροής για την αποτροπή ενός έργου που επιβαρύνει το περιβάλλον χωρών μελών της Ένωσης.

Απάντηση (16 Μαΐου 1997)

Το Συμβούλιο έχει επίγνωση του προβλήματος που εγείρει η αξιότιμη κυρία Βουλευτής.

Πρέπει να σημειωθεί, γενικότερα, ότι, στις 15 Οκτωβρίου 1996, κατά την εξ ονόματος της Κοινότητας σύναψη της «Σύμβασης όσον αφορά την εκτίμηση των επιπτώσεων στο περιβάλλον σε διασυνοριακό πλαίσιο», το Συμβούλιο αποφάσισε να διενεργηθεί η κατάθεση του εγκριτικού εγγράφου της Κοινότητας μέχρι τέλους του 1977, το αργότερο. Μετά την έναρξη ισχύος της, η σύμβαση θα εξασφαλίζει εγγυήσεις όσον αφορά την πρόληψη και μείωση των πιθανών διασυνοριακών επιπτώσεων από τη δράση τρίτων χωρών που είναι συμβαλλόμενα μέρη της Σύμβασης.

Ειδικότερα, πρέπει να σημειωθεί, ότι με αφορμή την έκδοση από το Συμβούλιο στις 3 Μαρτίου 1997, της Οδηγίας 85/337/ΕΟΚ «για την εκτίμηση των επιπτώσεων ορισμένων σχεδίων και ιδιωτικών έργων στο περιβάλλον», το Συμβούλιο και η Επιτροπήέκριναν ότι θα πρέπει να γίνεται συγκεκριμένη αξιολόγηση των όποιων σημαντικών διασυνοριακών επιπτώσεων στο περιβάλλον ενός η περισσοτέρων κρατών μελών τυχόν συνεπάγεται σχέδιο το οποίο μελετά να συγχρηματοδοτήσει η Κοινότητα σε τρίτο κράτος. Η Επιτροπή ανέλαβε υποχρεώσεις προς αυτήν την κατεύθυνση, τα δε κράτη μέλη δεσμεύτηκαν από πλευράς τους, να ακολουθήσουν ανάλογη διαδικασία κατά τη συγρηματοδότηση ενός σχεδίου σε τρίτο κράτος.
ΓΡΑΠΤΗ ΕΡΩΤΗΣΗ E-0895/97 υποβολή: Johanna Maij-Weggen (PPE) προς την Επιτροπή (12 Μαρτίου 1997)

Θέμα: Η Επιτροπή των Ηνωμένων Εθνών για τα Δικαιώματα του Ανθρώπου

Η Επιτροπή των Ηνωμένων Εθνών για τα Ανθρώπινα Δικαιώματα συνέρχεται από τις 10 Μαρτίου έως τις 18 Απριλίου 1997, στη Γενεύη.

Μπορεί να διευκρινίσει η Επιτροπή ποιες ενέργειες έχει αναλάβει στο πλαίσιο αυτό έναντι της Τουρκίας, της Αλγερίας, της Κολομβίας, της Ινδονησίας / του Ανατολικού Τιμόρ, της Νιγηρίας και της Βιρμανίας, καθώς και με ποιον τρόπο έλαβε υπόψη, κατά την συμμετοχή της, τις απόψεις του Ευρωπαϊκού Κοινοβουλίου;

Απάντηση του κ.Van den Broek εξ ονόματος της Επιτροπής (24 Απριλίου 1997)

Στο πλαίσιο της κοινής εξωτερικής πολιτικής και της πολιτικής ασφάλειας, η Επιτροπή συμμετέχει με τα κράτη μέλη της Κοινότητας στον προσδιορισμό απόψεων σχετικά με την κατάσταση των δικαιωμάτων του ανθρώπου στις διάφορες χώρες το κόσμου. Οι χώρες που αναφέρονται από το Αξιότιμο Μέλος του Κοινοβουλίου αποτελούν το αντικείμενο εκδήλωσης ιδιαίτερης προσοχής εκ μέρους της Κοινότητας, στο πλαίσιο της επιτροπής των Ηνωμένων Εθνών για τα δικαιώματα του ανθρώπου, της οποίας η 53η σύνοδος άρχισε της εργασίες της στις 10 Μαρτίου, στη Γενεύη.

Η άποψη του Κοινοβουλίου αποτελεί για την Επιτροπή μία από τις κύριες πηγές για την εφαρμογή της πολιτικής που αφορά τα δικαιώματα του ανθρώπου.
ΓΡΑΠΤΗ ΕΡΩΤΗΣΗ E-0006/97 υποβολή: Gerhard Botz (PSE) προς την Επιτροπή (22 Iανουαρίου 1997)

Θέμα: Εσωτερικός συντονισμός της Επιτροπής σχετικά με τις ενισχύσεις για τις ανανεώσιμες πηγές ενέργειας

Ο αρμόδιος Επίτροπος για την ενέργεια, κ. Παπουτσής, κατάρτισε πρόσφατα ένα σχέδιο στρατηγικής βάσει του οποίου η ΕΕ θέτει ως στόχο έως το έτος 2010 την αύξηση από 6% σε 12% της αναλογίας των ανανεώσιμων πηγών ενέργειας. Σύμφωνα με τη στρατηγική αυτή πρέπει να συνεχιστεί η προώθηση της χρησιμοποίησης της βιομάζας καθώς και της αιολικής, της παλιρροϊκής και της ηλιακής ενέργειας, ώστε να επιτευχθεί ο στόχος της μείωσης των εκπομπών CO2 στην ΕΕ.

Ταυτόχρονα, ο αρμόδιος Επίτροπος για τον ανταγωνισμό, κ. van Miert, καταβάλλει προσπάθειες προκειμένου να καταργηθούν οι ευνοϊκές ρυθμίσεις του γερμανικού ενεργειακού νόμου υπέρ του ηλεκτρικού ρεύματος που παράγεται από αιολική ενέργεια.

Εξαιτίας των ανωτέρω γεγονότων προκύπτουν τα ακόλουθα ερωτήματα προς την Επιτροπή:

Έχει συντονίσει η Επιτροπή τις εργασίες στον τομέα αυτό;

Αποτελεί για την Ευρωπαϊκή Επιτροπή πολιτική προτεραιότητα ο στόχος που η ίδια έθεσε, δηλαδή η μείωση των εκπομπών CO2;

Μπορούν οι παραγωγοί και οι χρήστες των ανανεώσιμων πηγών ενέργειας να συνεχίσουν να βασίζονται στις υποσχέσεις της ΕΕ για παροχή ενίσχύεων;

Απάντηση του κ. Παπουτσή εξ ονόματος της Επιτροπής (2 Απριλίου 1997)

Ο περιορισμός των εκπομπών CO2 αποτελεί πράγματι στόχο προτεραιότητας για την Επιτροπή. Για το λόγο αυτό υποστηρίζει στις προσπάθειες που καταβάλλουν τα κράτη μέλη στον τομέα της προστασίας του περιβάλλοντος και δρομολογεί συμπληρωματικές δράσεις και προγράμματα σε κοινοτικό επίπεδο. Ωστόσο, τα εθνικά και κοινοτικά αυτά μέτρα υπέρ των ανανεώσιμων πηγών ενέργειας πρέπει να ανταποκρίνονται στο κοινοτικό δίκαιο. Η Επιτροπή αναγκάστηκε επανειλημμένως να παρέμβει σε περιπτώσεις όπου είχαν ληφθεί εθνικά μέτρα προώθησης των ανανεώσιμων πηγών ενέργειας τα οποία ήταν αντίθετα προς την κοινοτική νομοθεσία, ιδίως στον τομέα του ανταγωνισμού ή της αγροτικής πολιτικής. Προκειμένου να καθοδηγήσει τα κράτη μέλη και τους οικονομικούς φορείς, η Επιτροπή δημοσίευσε στην Επίσημη Εφημερίδα ((ΕΕ C 72 της 10.03.1994 )) κείμενο σχετικά με τους κοινοτικούς κανόνες για τις κρατικές ενισχύσεις υπέρ της προστασίας του περιβάλλοντος.

Όσον αφορά τη γερμανική νομοθεσία στην οποία αναφέρεται το Αξιότιμο Μέλος του Κοινοβουλίου, διευκρινίζεται ότι η Επιτροπή δεν ζήτησε την κατάργηση των υφιστάμενων διατάξεων που αφορούσαν την τιμή αγοράς της προερχόμενης από ανανεώσιμες πηγές ηλεκτρικής ενέργειας (και όχι τα φορολογικά κίνητρα). Στη σχετική επιστολή της, η Επιτροπή πρότεινε την προσαρμογή των διατάξεων αυτών στις σύγχρονες τεχνικοοικονομικές συνθήκες κατά τρόπο ώστε να μην μπορούν να εκληφθούν ως αδικαιολόγητη επιδότηση.
ΓΡΑΠΤΗ ΕΡΩΤΗΣΗ E-1292/97 υποβολή: Bill Miller (PSE) προς την Επιτροπή (11 Απριλίου 1997)

Θέμα: Συνθήκες απασχόλησης στην ΕΕ

Ποια είναι τα δικαιώματα εργαζομένων που προέρχονται από κράτη μέλη της ΕΕ όταν εργάζονται στη νήσο Man, την Ανδόρρα, το Μονακό, την Πόλη του Βατικανού, τον Άγιο Μαρίνο και τα νησιά της Μάγχης; Υπάρχει διαφορά των εκεί συνθηκών εργασίας με εκείνες που ισχύουν στους εργαζομένους σε χώρες εκτός ΕΕ;

Κοινή απάντηση του κ. Flynn εξ ονόματος της Επιτροπής στις γραπτές ερωτήσεις E-1292/97, E-1293/97 και E-1294/97 (16 Μαΐου 1997)

Η Ανδόρρα, το Μονακό, το Σαν Μαρίνο και η πόλη του Βατικανού δεν αποτελούν τμήμα της Κοινότητας, όσον αφορά την ελεύθερη κυκλοφορία των πολιτών. Συνεπώς, οι πολίτες των χωρών αυτών δεν αντιμετωπίζονται ως πολίτες της Κοινότητας και επομένως δεν έχουν το δικαίωμα της ελεύθερης κυκλοφορίας που προβλέπεται από την κοινοτική νομοθεσία. Επίσης, οι διατάξεις περί ελεύθερης κυκλοφορίας που περιέχονται στη Συνθήκη ΕΚ δεν ισχύουν για πολίτες της Κοινότητας που βρίσκονται στις χώρες αυτές, εκτός από ειδικές περιπτώσεις.

Η κατάσταση όσον αφορά τα νησιά της Μάγχης και τη νήσο του Μαν είναι σύνθετη. Η Συνθήκη ΕΚ ισχύει μόνο «εφόσον αυτό είναι αναγκαίο για να διασφαλισθεί η εφαρμογή του καθεστώτος που προβλέπει για τις νήσους αυτές η συνθήκη προσχώρησης του Ηνωμένου Βασιλείου» (άρθρο 227 5γ).

Βάσει του πρωτοκόλλου αριθ. 3 της συνθήκης προσχώρησης του Ηνωμένου Βασιλείου, οι κοινοτικοί κανόνες περί ελεύθερης κυκλοφορίας των εργαζομένων βασικά δεν ισχύουν στο έδαφος των νησιών της Μάγχης και της νήσου του Μαν. Παρ' όλα αυτά, οι αρχές των νήσων αυτών δεν θα πρέπει να μεταχειρίζονται άνισα φυσικά και νομικά πρόσωπα που προέρχονται από τα κράτη μέλη. Συγκεκριμένα, αυτό σημαίνει ότι, για παράδειγμα, οι αρχές των νήσων αυτών μπορούν να απαιτήσουν άδεια εργασίας από υπηκόους της Κοινότητας, υπό τον όρο ότι αυτό θα γίνεται κατά τρόπο που δεν θα οδηγεί σε άνιση μεταχείριση του εν λόγω ατόμου λόγω της υπηκοότητάς του.

Όσον αφορά τα δικαιώματα που απολαμβάνουν άτομα που προέρχονται από τα νησιά της Μάγχης και τη νήσο του Μαν, το πρωτόκολλο αριθ. 3 ορίζει σαφώς ότι δεν επωφελούνται από τις κοινοτικές διατάξεις περί ελεύθερης κυκλοφορίας των πολιτών, με κάθε όμως επιφύλαξη των δικαιωμάτων που απολάμβάνουν στα πλαίσια της εθνικής νομοθεσίας του Ηνωμένου Βασιλείου.